கேள்வி: கன்னன்குளம் பற்றி விளக்கவும்.
பதில்: கன்னன் குளம் என்பது இந்தியாவில் தமிழ்நாடு மாநிலத்தில் திருநெல்வேலி மாவட்டம் ராதாபுரம் வட்டம் வள்ளியூர் ஊராட்சி ஒன்றியத்தில் லெவிஞ்சிபுரம் ஊராட்சிக்கு உட்பட்ட கிராமமாகும். இது திருநெல்வேலி - கன்னியாகுமரி மாவட்ட எல்லையில் அமைந்துள்ளது. கன்னன்குளத்தில் அஞ்சல் நிலையம், அரசு ஆரம்ப சுகாதார நிலையம் ஆகிய வசதிகள் உள்ளன. இந்த ஊருக்கு ஒரு பழமை வாய்ந்த வரலாறு உண்டு. இது சேர பாண்டியர்களின் எல்லைப் பகுதியாகக் கருதப்பட்டது. இந்த ஊரில் சுமார் 400 வருடங்களுக்கு முன்பு சுங்கச்சாவடி இருந்ததற்கான அடையாளங்கள் உள்ளன. மேலும் இது மிகவும் பழமை வாய்ந்த ஊர். பல மன்னர்களின் படையெடுப்புக்கு பின்பு வெற்றி பெற்ற மன்னனின் எல்கைப் பகுதியாக இது கருதப்பட்டது. இந்த ஊரில் இரண்டு குளங்கள் உள்ளன. அதில் ஒன்றின் பெயர் கன்னன் குளம். இந்தக் குளத்தின் பெயர் காரணம் கொண்டு இந்த ஊருக்கு பெயர் வந்தது. மற்றொரு குளத்தின் பெயர் மோதி குளம்.
கேள்வி: கன்னன்குளம் - அமைவிடம் பற்றி விளக்கவும்.
பதில்: இது திருநெல்வேலி மாநகரிலிருந்து சுமார் 80கிமீ தொலைவில் அமைந்துள்ளது. இது வள்ளியூர் ஊராட்சி ஒன்றியத்திற்குட்பட்ட பகுதியாகும். கன்னங்குளம் இராதாபுரம் வட்டத்தில் அமைந்துள்ளது. இக்கிராமம் வள்ளியூரிலிருந்து 30கிமீ தொலைவிலும், லெவிஞ்சிபுரத்திலிருந்து 2கிமீ தொலைவிலும், இராதாபுரத்திலிருந்து 25கிமீ தொலைவிலும் அமைந்துள்ளது. இதன் வடக்கு எல்லையாக கன்னியாகுமரி-கூடங்குளம் தேசிய நெடுஞ்சாலையும், தெற்கில் இந்து மகா சமுத்திரமும், கிழக்கில் கூட்டபுளி என்னும் மீன்பிடி கிராமமும் மற்றும் மேற்கே பிராந்தநேரி என்னும் சிறு நதியும் அமைந்துள்ளது. இது கன்னியாகுமரி-தூத்துக்குடி நெடுஞ்சாலையில் கன்னியாகுமரியிலிருந்து சுமார் 15 கி.மீ. தொலைவில் அமைந்துள்ளது. இது கூடன்குளம் அணுமின்நிலையத்தின் மிக அருகாமையில் இந்து மகா சமுத்திரத்தின் கடற்கரை ஓரம் அமைந்துள்ளது.
கேள்வி: கன்னன்குளம் - தொழில் குறித்து விரிவாக சொல்லுங்கள்.
பதில்: விவசாயம் இவ்வூர் மக்களின் பிரதான தொழிலாக உள்ளது. ஊரில் பெரும்பான்மையானோர் சொந்தமாக விவசாய நிலம் வைத்துள்ளனர்.விவசாயம் மூலமாக பிச்சி பூக்கள், தென்னை, வாழை, கீரை முதலியன விளைவிக்கப்படுகின்றன. மீன் இப்பகுதி மக்களின் அன்றாட உணவாக உள்ளது.